**NÁRODNÁ RADA SLOVENSKEJ REPUBLIKY**

 **IV. volebné obdobie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Číslo: 672/2009

**1014a**

### S p o l o č n á s p r á v a

**výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov a o zmene a doplnení niektorých zákonov (tlač 1014) v druhom čítaní**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 Ústavnoprávny výbor Národnej rady ako gestorský výbor k vládnemu návrhu zákona, ktorým sa mení a dopĺňa **zákon č. 385/2000 Z. z. o sudcoch a prísediacich** a o zmene a doplnení niektorých zákonov v znení neskorších predpisov a o zmene a doplnení niektorých zákonov(ďalej len „gestorský výbor“) podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č.  350/1996 Z. z. o  rokovacom poriadku Národnej rady Slovenskej republiky v znení neskorších predpisov **spoločnú správu** výborov Národnej rady Slovenskej republiky.

I.

 Národná rada Slovenskej republiky uznesením z 15. apríla 2009 č. 1364 pridelila vládny návrh zákona, ktorým sa mení a dopĺňa **zákon č. 385/2000 Z. z. o sudcoch a prísediacich** a o zmene a doplnení niektorých zákonov v znení neskorších predpisov a o zmene a doplnení niektorých zákonov(tlač 1014) na  prerokovanie týmto výborom:

**Ústavnoprávnemu výboru** Národnej rady Slovenskej republiky a

**Výboru** Národnej rady Slovenskej republiky **pre verejnú správu a regionálny rozvoj.**

**II.**

 Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, **neoznámili v určenej lehote** gestorskému výboru **žiadne stanovisko** k predmetnému vládnemu návrhu zákona (§ 75 ods. 2 zákona Národnej rady Slovenskej republiky č.  350/1996 Z. z. o rokovacom poriadku Národnej rady Slovenskej republiky v znení neskorších predpisov).

III.

 Vládny návrh zákona, ktorým sa mení a dopĺňa **zákon č. 385/2000 Z. z. o sudcoch a prísediacich** a o zmene a doplnení niektorých zákonov v znení neskorších predpisov a o zmene a doplnení niektorých zákonov(tlač 1014) odporúčal Národnej rade Slovenskej republiky **schváliť:**

 **Ústavnoprávny výbor** Národnej rady Slovenskej uznesením č. 653 z 10. júna 2009,

 **Výbor** Národnej rady Slovenskej republiky **pre verejnú správu a regionálny rozvoj** uznesením č. 280 zo 4. júna 2009.

IV.

 **Z uznesení výborov** Národnej rady Slovenskej republiky pod bodom III tejto správy vyplývajú tieto **pozmeňujúce návrhy:**

1. K čl. III 6. bod

V 6. bode v nadpise pod paragrafom sa slová „1. júna“ nahrádzajú slovami “1. septembra“.

Vzhľadom na priebeh legislatívneho procesu je potrebné posunúť účinnosť zákona a k tomu prispôsobiť aj prechodné ustanovenia.

 **Ústavnoprávny výbor NR SR**

 **Výbor NR SR pre verejnú správu a regionálny rozvoj**

 **Gestorský výbor odporúča schváliť.**

1. K čl. V 9. bod

Slová „§ 7 písm. h)“ sa nahrádzajú slovami „§ 7 písm. i)“.

Oprava nesprávneho označenia ustanovenia, ktorého sa navrhovaná zmena týka.

 **Ústavnoprávny výbor NR SR**

 **Výbor NR SR pre verejnú správu a regionálny rozvoj**

 **Gestorský výbor odporúča schváliť.**

1. K čl. V 18. bod

Dovetok znie: „Doterajšie odseky 2 až 5 sa označujú ako odseky 3 až 6.“.

Legislatívno-technická pripomienka reagujúca na ostatnú novelu zákona č. 548/2003 Z. z. o Justičnej akadémii v znení neskorších predpisov (tlač 863) schválenú 28. apríla 2009 (zákon č. 181/2009 Z. z.).

 **Ústavnoprávny výbor NR SR**

 **Výbor NR SR pre verejnú správu a regionálny rozvoj**

 **Gestorský výbor odporúča schváliť.**

1. K čl. V 19. a 20. bod

19. a 20. bod sa vypúšťajú.

Nasledujúce body sa prečíslujú.

Legislatívno-technická pripomienka reagujúca na ostatnú novelu zákona č. 548/2003 Z. z. o Justičnej akadémii v znení neskorších predpisov (tlač 863) schválenú 28. apríla 2009 (zákon č. 181/2009 Z. z.).

 **Ústavnoprávny výbor NR SR**

 **Výbor NR SR pre verejnú správu a regionálny rozvoj**

 **Gestorský výbor odporúča schváliť.**

1. K čl. V 21. bod

Slová „§ 13 ods. 7“ sa nahrádzajú slovami „§ 13 ods. 6“.

Oprava nesprávneho označenia ustanovenia, ktorého sa navrhovaná zmena týka súvisiaca s ostatnou novelou zákona č. 548/2003 Z. z. o Justičnej akadémii v znení neskorších predpisov (tlač 863) schválenú 28. apríla 2009 (zákon č. 181/2009 Z. z.).

 **Ústavnoprávny výbor NR SR**

 **Výbor NR SR pre verejnú správu a regionálny rozvoj**

 **Gestorský výbor odporúča schváliť.**

1. K čl. V 24. bod.

V § 17 b ods. 2 sa slová „vymenovaných súdnou radou“ nahrádzajú slovami „zvolených súdnou radou“.

Navrhuje sa použiť presnejší pojem, keďže súdna rada ako kolektívny orgán volí členov rady Justičnej akadémie a nie ich vymenováva. Ponechanie pôvodného pojmu by sťažovalo aplikáciu ustanovení zákona upravujúcich právomoci súdnej rady voči „zvoleným“ členom rady Justičnej akadémie (napr. odvolanie podľa § 6 ods. 8).

 **Ústavnoprávny výbor NR SR**

 **Výbor NR SR pre verejnú správu a regionálny rozvoj**

 **Gestorský výbor odporúča schváliť.**

1. K čl. VII 2. bod

Slovo „8c“ sa v celom texte 2. bodu nahrádza slovom „8d“.

Legislatívno-technickú pripomienka, ktorou sa opravuje nesprávne označenie odkazu, keďže odkaz „8c“ sa zavádza už v predchádzajúcom bode.

 **Ústavnoprávny výbor NR SR**

 **Výbor NR SR pre verejnú správu a regionálny rozvoj**

 **Gestorský výbor odporúča schváliť.**

1. K čl. VII 7. bod

Pripája sa dovetok, ktorý znie: „Odsek 2 sa označuje ako odsek 3.“.

Ide o legislatívno-technickú pripomienku, ktorou sa prečísluje pôvodný odsek 2.

 **Ústavnoprávny výbor NR SR**

 **Výbor NR SR pre verejnú správu a regionálny rozvoj**

 **Gestorský výbor odporúča schváliť.**

1. K čl. VII 30. bod.

30. bod znie:

„30. V § 74 ods. 1 písm. d) sa slová „s Justičnou akadémiou a ministerstvom“ nahrádzajú slovami „s Justičnou akadémiou Slovenskej republiky“.“.

Ide o legislatívno-technickú pripomienku, ktorá reaguje na ostatnú novelu zákona č. 548/2003 Z. z. o Justičnej akadémii v znení neskorších predpisov (tlač 863) schválenú 28. apríla 2009, ktorou sa mení označenie Justičnej akadémie (zákon č. 181/2009 Z. z.).

 **Ústavnoprávny výbor NR SR**

 **Výbor NR SR pre verejnú správu a regionálny rozvoj**

 **Gestorský výbor odporúča schváliť.**

1. K čl. VII 32. bod.

32. bod znie:

„32. V § 79 ods. 1 sa slová „Ministerstvo a súdy“ nahrádzajú slovom „Súdy“ a slovo „ministerstvo“ sa nahrádza slovami „kancelária najvyššieho súdu“.

Legislatívno-technická pripomienka, ktorou sa spresňuje formulácia navrhovaného novelizačného bodu, ktorý je čiastočne zmätočný.

 **Ústavnoprávny výbor NR SR**

 **Výbor NR SR pre verejnú správu a regionálny rozvoj**

 **Gestorský výbor odporúča schváliť.**

1. K čl. VII 52. bod

V § 101c ods. 2 v prvej vete sa slová „k 1. januáru 2011“ nahrádzajú slovami „k 31. decembru 2010“.

Ministerstvo môže spracovať agendu, ktorú má odovzdať, len k 31. decembru 2010 a nie k neskoršiemu dátumu, kedy už jeho pôsobnosť bude vykonávať súdna rada.

 **Ústavnoprávny výbor NR SR**

 **Výbor NR SR pre verejnú správu a regionálny rozvoj**

 **Gestorský výbor odporúča schváliť.**

1. K čl. VIII

Slová „1. júna 2009“ sa nahrádzajú slovami „1. septembra 2009“.

Zmena účinnosti sa navrhuje z dôvodu trvania legislatívneho procesu a zabezpečenia aspoň minimálnej legisvakančnej lehoty. Z tohto dôvodu je potrebné zmeniť účinnosť zákona tak, aby boli  dodržané požiadavky a lehoty ustanovené Ústavou Slovenskej republiky [čl. 87 ods. 2 až 4 a čl. 102 ods. 1 písm. o)].

 **Ústavnoprávny výbor NR SR**

 **Výbor NR SR pre verejnú správu a regionálny rozvoj**

 **Gestorský výbor odporúča schváliť.**

 Gestorský výbor **odporúča** o pozmeňujúcich a doplňujúcich návrhoch uvedených pod bodmi 1, 2, 3, 4, 5, 6, 7, 8, 9, 10, 11, 12 **spoločne** a tieto **schváliť.**

V.

 **Gestorský výbor** na základe stanovísk výborov k vládnemu návrhu zákona, ktorým sa mení a dopĺňa **zákon č. 385/2000 Z. z. o sudcoch a prísediacich** a o zmene a doplnení niektorých zákonov v znení neskorších predpisov a o zmene a doplnení niektorých zákonov(tlač 1014) vyjadrených v ich uzneseniach uvedených pod bodom **III.** tejto správy a stanovísk poslancov gestorského výboru vyjadrených v rozprave k tomuto návrhu zákona, podľa § 79 ods. 4 písm.  f) a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **odporúča Národnej rade Slovenskej republiky** vládny návrh zákona, ktorým sa mení a dopĺňa **zákon č. 385/2000 Z. z. o sudcoch a prísediacich** a o zmene a doplnení niektorých zákonov v znení neskorších predpisov a o zmene a doplnení niektorých zákonov(tlač 1014) **schváliť** v znení schválených pozmeňujúcich a doplňujúcich návrhov uvedených v tejto spoločnej správe.

 **Spoločná správa** výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa **zákon č. 385/2000 Z. z. o sudcoch a prísediacich** a o zmene a doplnení niektorých zákonov v znení neskorších predpisov a o zmene a doplnení niektorých zákonov(tlač 1014a) **bola schválená uznesením Ústavnoprávneho výboru Národnej rady Slovenskej republiky z 15. júna 2009 č. 677** Týmto uznesením výbor zároveň poveril spravodajkyňu predložiť návrhy podľa §  81 ods. 2, § 83 ods. 4, § 84 ods. 2 a § 86 zákona o rokovacom poriadku Národnej rady Slovenskej republiky.

 Mojmír Mamojka v. r.

 predseda Ústavnoprávneho výboru

 Národnej rady Slovenskej republiky

Bratislava 15. júna 2009